Forretningsorden

1. Tinget/årsmøtet ledes av den valgte dirigent, protokollen føres av valgte referenter og protokollen føres med alle forslag og vedtak som er truffet, med antall stemmer for og imot. Blanke stemmer telles ikke, og stemmene regnes som ikke avgitt.

2. Representanter kan gis ordet 3 ganger i samme sak. Taletiden settes til 5 minutter første gang og 2 minutter andre og tredje gang. Representanter som forlanger ordet til forretningsorden har 1 minutter taletid. Dirigenten kan foreslå avkortning av taletiden og strek for de inntegnede talere. Begrensningen over gjelder ikke administrasjonen ved behov for saksopplysninger.

3. Endringsforslag leveres skriftlig til dirigenten og undertegnes med organisasjonens og representantens navn (GoPlenum benyttes). Tidligere forslag kan ikke trekkes tilbake og nye forslag ikke settes frem etter at strek er satt, eller etter at saken er tatt opp til votering. Forslag kan bare fremmes i saker som står på sakslisten.

4. Vedtak og valg gjøres med vanlig flertall av de avgitte stemmer, med de unntak NBFs lov/kampreglementet fastsetter.

Disse møter uten stemmerett:

- Lederne i de faste utvalg

- Kontrollkomiteens medlemmer

- Valgkomiteens medlemmer

- NBFs generalsekretær

- NBFs revisor

- NBFs administrasjon

5. Representanter som ønsker ordet i noen sak til innlegg eller replikk, benytter talerstolen med mikrofon (for digitale årsmøter melder representanten seg på talelisten i GoPlenum og skrur på kamera og mikrofon når man har fått ordet av dirigenten).